उसकी दशा भी कभी कभी ठेठ हिन्दी के साहित्यिक लेखक जैसी हो जाती है। वह चाहता है कि उसे बड़े बड़े स्टार पहचानें मगर इसके लिये कोई मेहनत करने को तैयार नहीं। कुछ दोगला सा भी हो जाता है। मानना नहीं चाहता कि उसे बड़े स्टारों से मिलने की चाह है। उसका पुत्र और पुत्री उससे कह भी चुके हैं कि उन्हें शाहरुख़ ख़ान से मिलना है। ‘पापा आप भी तो फ़िल्मों में काम करते हैं। मिलवाइये न कभी।... स्टारडस्ट में आपकी फ़ोटो भी छपी थी शाहरुख़ के साथ। फिर आप मिलवाते क्यों नहीं?’